VS: TERRAARIOELUKAT - Lauantaina, 10.07.2010 klo 03:10\n^ Oikein pienelle, kuten teillä, on hankala saada vanhasta akvaariosta käärmeenpitävää. Smarttiin vaan ja kun isompi, niin sitten siihen akvaarioon. Mä kans haaveilin alussa noille viljoille nättiä asumusta (pientä liukuoviterraa/akvaarioita) poikas- ja kasvuajaksi mutta harrastajien suosituksista hankin sitten molemmille pikkumadoille omat smartit. Onhan nuo rumat mutta hyvin ovat ajaneet asiansa, käärmeet toimii ja pysyvät sisällä.\nIhan älyttömiä nuo eläinkauppojen pakasteiden hinnat. Ostin pytonille neljä rottaa, maksoivat 32e! Meidän "oma" hiiri/rottakasvattaja tauolla joten ruuat hankittava toistaiseksi muualta ja joutunut tyytymään nyt noihin eläinkauppojen eväisiin jotka kaiken lisäksi joutuu hakemaan toiselta paikkakunnalta. Yhdestä nettikaupasta tosin voisi tilata Matkahuollon kautta halvemmalla mutta epäilyttää, kestääkö pakasteet päivän matkaa tälläisessä helteessä..\nVS: TERRAARIOELUKAT - Lauantaina, 10.07.2010 klo 16:28\nViikonloppuna tarjosin herran mielestä hänellle liian isoa ruokaa kun mä olin jo sitä mieltä että aika siirtyä jumbohiiristä isoon rottaan mutta käärme oli toista mieltä. Jatketaan sitten vielä vähän aikaa noilla hiirillä.\nEn usko, että on koosta kiinni. Hiiret vaan haisee ja maistuu paremmalle. Sen vuoksi pytoneille ja muille isommaksi kasvaville käärmeille olisi hyvä syöttää pienestä asti myös rottaa.\nVS: TERRAARIOELUKAT - Sunnuntaina, 11.07.2010 klo 00:40\n^ On se tottunut rottaankin, syönyt hyvällä ruokahalulla. Pytonin mukana ostin jumbohiiriä, saman kokoista rottaa kuin em. hiiret sekä tipuja. Kaikkia on syönyt. Sen takia epäilen että ruoka oli sen mielestä liian iso. Aina on iskenyt kiinni empimättä, ei ole tarvinnut sen kummemmin härnätä. Nyt kun tarjosin tuon ison rotan, oli jotenkin hirmu varovaisen oloinen. Teki selvästi mieli syödä, haisteli, perääntyi ja taas haisteli ja kun menin aamulla katsomaan onko eväs hävinnyt, siellä se oli vieläkin. Kissat sai maukkaan aterian! Muutos oli kyllä aika hurja jumbohiireen/saman kokoiseen rottaan verrattuna koska tuo oli jo melkein 2 kertaa isompi. Silmämääräisesti ehdottomasti "paremman" kokoista ruokaa kuin tähän asti syödyt mutta käärmeen mielestä ei. Ainakaan sillä kertaa. Se kyllä niin pläskipossu ettei tee ollenkaan pahaa pienet paastot.\nSufi voisikin vähän infota kun kyselin tuolla aijemmin noista lämmöistä näillä helteillä. Tosi hankalaa kun kämpässä lähes +30 päivällä. Mattoja ei voi pitää päällä niin miten ruokinnan kanssa..? Eikös siihen ruuansulatukseen just tarvita niitä lämpötilaeroja? Pitäisköhän tehdä niin että pitää yöllä matot päällä kun hieman viileämpi ja päiväksi pois. Pytonilla nyt muutenkin ympäri vuorokauden lämmöt mutta nyt on pitänyt vetää piuha pois seinästä päiviksi.\nVS: TERRAARIOELUKAT - Sunnuntaina, 11.07.2010 klo 23:22\nLaitetaas muutama kuva terra elukoistakin ja EI ole nyt lukeista kuvia, ei tarvii pelätä\nTässä edesmennyt iguaanimme, möksö (huonolaatuisia, kun silloin kännykällä tuli otettua pelkästään)\nEi ole ruuasta puute tällä tytöllä\nLetkut. Hortuista todella huonot kuvat. Äkäsiä on, niin ei uskalla pahemmin ovia aukoa kun liikkeellä ovat\nPienimmästä matosesta laitan kunhan uusia saan otettua. Vanhat ollukki joskus täällä.\nJa niitähän tuliki näemmä paljon.\nVS: TERRAARIOELUKAT - Maanantaina, 12.07.2010 klo 00:21\n^Huh, kun et laittanut hämähäkeistä kuvaa (ihan äsken muuten tuossa lattialla käveli ihan p.erkeleen iso hämähäkki, ihan pikkasen vain meinasin saada kohtauksen. Oli varmaan yhtä iso, kuin sinun lukit!)\nMutta oijoi nuo muut, todella kauniita otuksia. Varsinkin tuo parta-agama, olen niin rakastunut niihin!\nVS: TERRAARIOELUKAT - Maanantaina, 12.07.2010 klo 06:26\nSen verran voin vielä hämähäkki "harrastuksesta" sanoa (omalle kohdalle). Se että tajusin, minä hoidan ne ja ne elävät siitä että minä ja mies hoidetaan niitä ja mehän voisimme ihan millo tahansa heittää vaikka tiili sellasen päälle, rauhottaa minua. Eli periaatteessa ne ei voi mitään. Myrkyllisiin ei ihminen kuole (ellei lasketa näitä mustialeskejä), tietenkin tuskallisia kramppeja tulee.\nLisäystä vielä sen verran, että hämähäkeissä on kiehtovaa myös niiden muodonmuutos kasvaessaan (tai oikeiastaan värin). Esim. X.immanis tuli meille pikkusen isompana kuin slingi, mutta pienenpänä kuin juve (mikä koko se nyt onkaan) se oli pikkusen ruskeempi kuin beige. Nyt kun se on päässyt juve kokoon parin nahanluonnin jälkeen, on väritys sininen ja punainen se perä. Samion Lampropelma oli sellanen harmaanruskea ja nyt violettisininen\nJa yksi hämähäkki on meillä, joka nostaa karvat pystyyn ja hien pintaan kun nään sen liikenteessä, Haplopelma lividum. Myrkyllinen, maanalle kaivautuva laji ja nopea kuin mikä (on ne kaikki tietenkin nopeita, mutta tuntuu että tämä varsinkin). Sillä on boksissa sivuilla itikkaverkosta tehdyt ilma-aukot ja katto samantyyppisestä verkosta, mutta niin kestävästä ettei meinaa saada saksilla leikatuksikaan. Mutta nämä sivut, yksi kerta mies huomasi että lukki oli repinyt jo ison aukon sivuun. Siinä vaiheessa iski niiiin iso paniikki ja mieskin otti ilmastointiteippiä ja laittoi sivut sillä ja katon verkon vielä varuilta kuumaliimasi kiinni (katon verkko oli aikasemmin ilmastointiteipillä kiinni). Nyt se ei pääse, mutta joka kerta illalla nukkumaan mennessä tarkistan kaikkien boksit, että on varmasti kiinni ja jos se lividum on liikenteessä, nukun levottomasti. Siitä lukista oon halunnu eroon.\nKylläpä sitä tekstiä riitti yhestä lukista\n(Viestiä on muokattu maanantaina, 12.07.2010 klo 11:19)\nVS: TERRAARIOELUKAT - Tiistaina, 13.07.2010 klo 13:51\nMeillä on vauvoja 3*amelanistisia jo maailmassa\nVS: TERRAARIOELUKAT - Keskiviikkona, 14.07.2010 klo 01:38\n^ Kuvia vaaveista?\nVS: TERRAARIOELUKAT - Keskiviikkona, 14.07.2010 klo 06:34\nNoni nyt kamera käytössä, joten muutama uus kuva lieroista. HUOM. Hämähäkkien kuvia (5kpl, 6 lopun kuvat laitan myöhemmin, jos saan kaikista kuvan) linkistä, ken uskaltaa katsoa\nHortu nro 2\nHortu nro 2 ruoka puuhissa\nHortu nro 1 (just kasteltuna)\nHortu nro1. Vakio paikka tuo lamppu.\nAfrican house snake (tämä oli se karkulainen)\nVS: TERRAARIOELUKAT - Keskiviikkona, 14.07.2010 klo 12:53\nTaraaan elukat on kyllä upeita!\nMuutama vielä kuoriutumatta, mutta vaikuttaisi, että tasaisen amelaa on koko sakki.\nVS: TERRAARIOELUKAT - Keskiviikkona, 14.07.2010 klo 15:20\n^ No voi ällötys kun nuo naperot on suloisia!\nVS: TERRAARIOELUKAT - Keskiviikkona, 14.07.2010 klo 15:21\n(Viestiä on muokattu torstaina, 15.07.2010 klo 02:10)\nVS: TERRAARIOELUKAT - Keskiviikkona, 14.07.2010 klo 18:05\nOn kyllä upean/nätin näköisiä lapsia siellä ja onnea tulokkaista\n(Viestiä on muokattu keskiviikkona, 14.07.2010 klo 18:05)\nVS: TERRAARIOELUKAT - Keskiviikkona, 14.07.2010 klo 21:26\nMonna, noi lämpöjutut on vähän jokaisen itse päätettävä, että mitä tekee.. Monet tyypit ottaa lämmöt kokonaan pois tälläsillä ilmoilla. Ruuansulatukseenhan se käärme tarvitsee nimenomaan lämpöä ja sitähän nyt piisaa. Esimerkiksi matelijat.infon suositus on, että jos yleislämpö nousee yli +27 otetaan erillinen lämmitys pois.\nLämpömattoa voi myös siirtää niin, että siitä lämmittää esim. vain puolet normaalitilasta tai jos käyttää lamppua, niin siirtää sitä kauemmaksi ja vaihtaa lampun perus hehkulamppuun.\nJos teillä on siellä +30, ni ota lämmöt vaikka kokeeksi pois, jos mietityttää onko terrassa liian kuuma. Jos käärme jatkaa syömistä ja muuta toimintaa normaalisti, ni sillä on ok olla.\nMä oon töissä ja kotona mittaillu noita terralämpöjä silleen, että katon, ettei se lämmittelypaikan lämpö nouse liian korkeeksi. Viilee pääty terrassa on sit se huonelämpötila.. Mikä ei kyllä tällä helteellä ihan viileetä oo. Mutta eipä niillä käärmeillä luonnossakaan aina oo valita just niitä optimilämpötiloja, että uskon niiden kuitenkin selviävän ihan ok. Mä en ite vielä oo ottanu lämpöpaikkoja kokonaan pois.. Enkä varsinkaan ton pytonin kohdalla oo edes oikeen uskaltanu/viittiny, ku viimeks lämpöjen tiputus aiheutti mukavan paaston.\nEdit. Ainii ja siitä ruuasta kieltäytymisestä, että kaks kertaa totuttua isompi voi ehkä joo arvelluttaa. Leikkaa seuraavan kerran vaiks nenä pois siltä rotalta, jos kiinnostus sitten voittais empimisen. Tai osta rottaa siitä välimaastosta seuraavaks ja jätä ne isommat pakkaseen odottamaan parempia päiviä (eli sitä, että se on tottunu syömään hyvän kokosta).\n(Viestiä on muokattu keskiviikkona, 14.07.2010 klo 21:36)\nVS: TERRAARIOELUKAT - Keskiviikkona, 14.07.2010 klo 23:47\n^ Okei, kiitti neuvoista. Kyllä nuo kaikki syö, pytonikin veteli napaansa hyvällä ruokahalulla tipun vaikka koko ajan tasaisen lämmintä +30, yöllä muutamaa astetta vähemmän. Viljat nyt syö missä tilanteessa vaan ja milloin vaan. Mä sitten pidän nuo lämmöt hyvällä omallatunnolla pois päältä. Pöytätuulettimen mä laitoin puhaltamaan noita smartteja kohti mutta ei sillä lämpö laskenut. Lisäksi tuli mieleen että ei viitsi pitää jos veto aiheuttaa jonkun hengitystieinfektion, vaikka lämmintä ilmaa onkin. Vedet mä vaihdan pari kertaa päivässä noille viljoille. Kaivautuvat vesikuppien alle joten vähän aikaa on viileä paikka kun laskee kylmää vettä kuppiin.\nPlääh, tänään tuli Zooplussalta vain kissanhiekat. Viljojen tavarat tulee seuraavassa lähetyksessä. Ei päässytkään vielä tänään laittamaan terraa.\nVitsi että sitä on ollut tyhmä kun ei ole tajunnut että voi sitä turvetta ostaa ihan puutarhaliikkeestäkin.. Meillä on ollut käytössä turvepohja sen vuoksi että voi ruokkia omassa terrassa. Olen ostanut ne täältä. No, tänään kävin hakemassa 65l Kekkilän luonnoturvetta hintaan 6e! Pikkasen halvempaa.\nVS: TERRAARIOELUKAT - Torstaina, 15.07.2010 klo 02:13\nLetku ruokaileekin vesiastiassa.\nVS: TERRAARIOELUKAT - Perjantaina, 16.07.2010 klo 08:17\nMeilläki tuop hortu pudotti rotan vesiastiaan ja söi sen sitten yöllä sieltä.\n(by to way, enpä oo nähny muun värisiä ruokaelukoita kuin valkosia, jännä kun musta hiiri )\nVS: TERRAARIOELUKAT - Perjantaina, 16.07.2010 klo 09:12\n^ Eläinkaupoissa pakaste hiiret/rotat taitaa olla useinmiten valkoisia. Viime aikoina olen ostanut Faunattaresta ja siellä saatavilla mustaa ja valkoista hiirtä. Rotissa oli kirjaviakin. Otan aina niin montaa väriä kuin mahdollista ettei lierot opi värirasisteiksi. "Omalta" hiirikasvattajalta sain vaikka minkä väristä hiirtä, joukossa oli pitkäkarvaisiakin. Tänään pitää hakea taas täytettä pakastimee Lohjan Faunattaresta. Viimeksi kun ostin liian isoa ruokaa pytonille, pitää hakea astetta pienempää. Viljoiltakin eväät loppu, taas kerran. Ei nuokaan kyllä mitään maailman halvimpia ruokittavia ole jos/kun joutuu eläinkaupasta ostamaan eväät.\nEilen viljat muutti isoon terraan! Oli taas kivaa sisustaa kun Zooplussalta tuli niille vaikka mitä kivaa. Oikeanlainen "sisustus"juomakuppi pitää käydä tänään hakemassa vielä Faunattaresta. Ja varmaan tarttuu mukaan jotain muutakin.. Oli mukava seurata eilen illalla kun mönkivät mennä piilosta piiloon ja kiipeilivät korkealla.\nVS: TERRAARIOELUKAT - Perjantaina, 16.07.2010 klo 14:32\nVoi mitä ihania vauva-käärmeitä yalilla! Tuitui.\nMuitakin kivoja käärme-kuvia taas, on ne hienoja.\nVS: TERRAARIOELUKAT - Perjantaina, 16.07.2010 klo 21:06\nMies kävi hakemassa naaras hortun. Eli poikasia voi nyt suunnitella kunhan aika koittaa\n(Tilastot päivitetty viimeksi 21.09.2020 klo 06:30)


Rakentamisen tietomallit (BIM) 5000BG32-3002 01.09.2020-20.12.2020 2 op (MTEKNS17, ...) +-\nOpintojaksolla perehdytään rakentamisen tietomallien (BIM) perusteisiin. Haetaan tietoa tietomallien valtakunnallisista tai kansainvälisistä määräyksistä ja ohjeista. Tutustutaan eri organisaatioiden tietomalliohjeisiin ja/ tai vaatimuksiin. Selvitetään mikä on rakennuksen tietomalli, miksi tarvitaan tietomalliosaamista, millä tuotetaan tietomalli, kuka niitä tekee, millä niitä tutkitaan, katsellaan, arvioidaan ja tarkistetaan.\nTavoitteena on myös tuottaa oma pieni tietomalli siirtolapuutarhamökistä jollakin valitsemistasi tietomalliohjelmista. Tallentaa siitä IFC -tiedosto sekä piirustusdokumentaatio PDF-muodossa ja tutkitaan tuottamasi tietomallin sisältöä jollakin valitsemistasi tietomallien katseluohjelmista.\nToistaiseksi Optimasta löytyy kaikki aineistot, mutta siirtynee Its Learning oppimisalustalle.\nMonimuotoisia aineistoja verkossa\nTehtävistä saa pisteitä, jotka vastaavat arvosanaa 0 - 5\nTavoitteena oppia rakentamisen tietomallien (BIM) perusteita. Opiskelija tietää opintojakson suoritettuaan, mikä on BIM, kuka malleja tuottaa sekä osaa tuottaa oman pienen loma-asunnon tietomallin Archicad, Revit tmv:lla tietomalli ohjelmalla. Opitaan tallentamaan tietomallista IFC -tiedosto sekä piirustusdokumentaatio PDF-muodossa. Lisäksi tutustutaan mallien tarkastusohjelmiin ja tehdään niillä pienimuotoinen mallin tarkastelu.\nVoi suorittaa kokonaan verkossa\nTehdään verkossa tehtäviä sekä tuotetaan oma tietomalli\nEdellyttää n 54 tuntia työtä, josta lähitunteja n. 8 tuntia


Evernoten avoimen lähdekoodin ja kolmansien osapuolien komponentit | Evernote\nAvoimen lähdekoodin ja kolmansien osapuolien komponentit\nEvernote Corporation liittää kolmansien osapuolien ohjelmistoja, mukaan lukien (mutta ei rajoitettu) jäljempänä esitetyt (”Kolmansien osapuolien ohjelmistot”), Evernote for Windows® -ohjelmistoon. Evernote tarjoaa Kolmansien osapuolien ohjelmistot Teille kunkin lisenssinantajan ja/tai tekijänoikeuksien haltijan luvalla näiden osapuolien ehtojen mukaisesti, mukaan lukien alla olevien Teille esitettäväksi vaadittujen ehtojen sekä Evernote-ohjelmiston loppukäyttäjän lisenssiehtosopimuksen nojalla. Rajoittamatta loppukäyttäjän lisenssiehtosopimuksessa olevia ehtoja, Evernote ei myönnä mitään takuuta tai muuta varmuutta sinulle Kolmansien osapuolien ohjelmistoja koskien. Alla olevat ehdot liittyvät vain mainittuun Kolmannen osapuolen ohjelmistoon eikä Evernote-ohjelmistoon.\nTHRIFT on lisensoitu Apache-lisenssin versiolla 2.0, jonka teksti on liitetty alle ("Apache-lisenssi"); näitä tiedostoja ei saa käyttää muutoin kuin Apache-lisenssin mukaisesti, jonka teksti on liitetty alle. Ellei soveltuva laki toisin määrää tai ellei toisin ole sovittu kirjallisesti, THRIFTiä levitetään "SELLAISENAAN", ILMAN MINKÄÄNLAISIA TAKUITA TAI EHTOJA, niin suorasanaisia kuin vihjattuja. Lue Apache-lisenssistä kieltä koskevat luvat ja Apache-lisenssin rajoitukset.\nLog4Net on lisensoitu Apache-lisenssillä; näitä tiedostoja ei saa käyttää muutoin kuin Apache-lisenssin mukaisesti. Ellei soveltuva laki toisin määrää tai ellei toisin ole sovittu kirjallisesti, Log4Netiä levitetään "SELLAISENAAN", ILMAN MINKÄÄNLAISIA TAKUITA TAI EHTOJA, niin suorasanaisia kuin vihjattuja. Lue Apache-lisenssistä kieltä koskevat luvat ja Apache-lisenssin rajoitukset.\nCopyright © 1998-2003 Daniel Veillard. Kaikki oikeudet pidätetään.\nJokaiselle tämän ohjelmiston ja siihen liittyvien dokumentaatiotiedostojen ("ohjelmisto") saajalle myönnetään täten ilmainen lupa käsitellä ohjelmistoa rajoituksitta, mukaan lukien rajoittamatta oikeutta käyttää, kopioida, muunnella, yhdistellä, julkaista, levittää, alilisensoida ja/tai myydä ohjelmistoa, ja antaa luvan ohjelmiston saaneille toimia samoin, seuraavien ehtojen puitteissa:\nYllä olevan tekijänoikeusilmoituksen ja tämän käyttöoikeusilmoituksen on sisällyttävä kaikkiin ohjelmiston kopioihin ja sen merkittäviin osasiin.\nOHJELMISTO TOIMITETAAN "SELLAISENAAN" ILMAN MINKÄÄNLAISTA TAKUUTA, NIIN SUORASANAISTA KUIN VIHJATTUA, MUKAAN LUKIEN MM. MYYTÄVYYTTÄ, SOVELTUVUUTTA TIETTYYN TARKOITUKSEEN JA RIKKOMATTOMUUTTA KOSKEVAT TAKUUT. TUOTTAJAT TAI TEKIJÄNOIKEUDEN HALTIJAT EIVÄT OLE MISSÄÄN TAPAUKSESSA KORVAUSVELVOLLISIA MISTÄÄN VAATEESTA, VAHINGOSTA TAI MUUSTA KORVAUSVELVOLLISUUDESTA NIIN SOPIMUKSEN, OIKEUDEN LUOKKAUKSEN TAI MUUN SYYN TAKIA SEN JOHTUESSA OHJELMISTOON TAI SEN KÄYTTÖÖN TAI MUIHIN TOIMIIN SEN SUHTEEN TAI LIITTYESSÄ SELLAISEEN.\nPCRE on kirjasto toimintoja, jotka tukevat säännöllisiä lausekkeita, joiden syntaksi ja semantiikka ovat mahdollisimman lähellä Perl 5 -kieltä.\nPCRE:n 8. versiota jaellaan alla kuvatun BSD-lisenssin ehtojen mukaisesti. doc-hakemistossa olevaa PCRE-dokumentaatiota jaellaan samoin ehdoin kuin ohjelmistoa.\nPeruskirjastotoiminnot on kirjoitettu C-ohjelmointikielellä ja ovat itsenäisiä. Jakeluun sisältyy myös joukko C++ -paketointitoimintoja.\nKirjoittanut: Philip Hazel\nSähköpostin paikallinen osa: ph10\nSähköpostin verkkotunnus: cam.ac.uk\nUniversity of Cambridge Computing Service, Cambridge, Englanti.\nCopyright © 1997-2010 University of Cambridge Kaikki oikeudet pidätetään.\nAvustanut: Google Inc.\nCopyright © 2007-2010, Google Inc. Kaikki oikeudet pidätetään.\nUudelleenjakelu ja käyttö lähde- ja binäärimuodossa muunneltuna tai muuntelemattomana on sallittu, edellyttäen että seuraavat ehdot täyttyvät:\nLähdekoodien uudelleenjakeluissa on oltava yllä oleva tekijänoikeusilmoitus, ehtoluettelo ja seuraava vastuuvapautuslauseke.\nBinäärimuodon uudelleenjakeluissa on oltava yllä oleva tekijänoikeusilmoitus, ehtoluettelo ja seuraava vastuuvapautuslauseke jakeluun sisältyvässä dokumentaatiossa ja/tai muussa materiaalissa.\nCambridgen yliopiston, Google Inc:n tai niiden tukijoiden nimiä ei saa käyttää tukemaan tai mainostamaan tästä ohjelmistosta johdettuja tuotteita saamatta siihen ensin kirjallista suostumusta.\nTEKIJÄNOIKEUDEN HALTIJAT JA TUKIJAT TARJOAVAT TÄMÄN OHJELMISTON "SELLAISENAAN", JA KAIKKI SUORASANAISET JA VIHJATUT TAKUUT, MUKAAN LUKIEN MM. VIHJATUT TAKUUT MYYTÄVYYDESTÄ JA SOVELTUVUUDESTA TIETTYYN TARKOITUKSEEN, KIELLETÄÄN. TEKIJÄNOIKEUDEN OMISTAJA TAI TUKIJAT EIVÄT OLE MISSÄÄN TAPAUKSESSA KORVAUSVELVOLLISIA MISTÄÄN SUORASTA, VÄLILLISESTÄ, SATUNNAISESTA, ERITYISESTÄ, ESIMERKILLISESTÄ TAI SEURAAMUKSELLISESTA VAHINGOSTA (MUKAAN LUKIEN MM. KORVAAVIEN TUOTTEIDEN TAI PALVELUIDEN HANKINTA, KÄYTÖN, TIETOJEN TAI TULOJEN MENETYS TAI LIIKETOIMINNAN KESKEYTYMINEN), AIHEUTUIVAT NE MITEN TAHANSA JA MINKÄ HYVÄNSÄ KORVAUSVELVOLLISUUSTEORIAN MUKAISESTI, OLI KYSEESSÄ SOPIMUS, ANKARA VASTUU TAI OIKEUDEN LOUKKAAMINEN (MUKAAN LUKIEN HUOLIMATTOMUUS TMS.), JOKA JOHTUU MILLÄÄN TAVOIN TÄMÄN OHJELMISTON KÄYTÖSTÄ, EDES KUN SELLAISEN VAHINGON MAHDOLLISUUDESTA ON ILMOITETTU.\nWebkit sisältyy Chromium-pakettiin.\nGoogle Inc:n tai sen tukijoiden nimiä ei saa käyttää tukemaan tai mainostamaan tästä ohjelmistosta johdettuja tuotteita saamatta siihen ensin kirjallista suostumusta.\nCopyright © 2008, The Chromium Authors. Kaikki oikeudet pidätetään.\nChromium sisältää monia kolmansien osapuolien lisäohjelmistoja. Evernote ei muokkaa mitään näistä komponenttiohjelmistoista ja käyttää niitä vain sellaisena kuin Google ne on toimittanut. Näiden kolmansien osapuolien ohjelmistojen erittely ja lisenssiehdot löytyvät täältä: http://code.google.com/chromium/terms.html\nChromium käyttää joitain komponentteja, jotka ovat lisensoitu LGPL:n mukaan. Evernote ei ole muokannut näiden komponenttien lähdettä. Alkuperäinen lähde löytyy täältä:\nJava-laajennuksen API-liittymä [source]\nversio 2.0, tammikuu 2004\nKÄYTTÖ-, KOPIOINTI- JA JAKELUEHDOT\n"Lisenssi" tarkoittaa käyttö-, kopiointi- ja jakeluehtoja, jotka määritellään tämän asiakirjan osioissa 1–9.\n"Lisensoija" tarkoittaa tekijänoikeuden omistajaa tai tekijänoikeuden omistajan valtuuttamaa entiteettiä, joka myöntää lisenssin.\n"Oikeussubjekti" tarkoittaatoimivan entiteetin ja kaikkien muiden sellaisten entiteettien yhtymää, jotka hallitsevat kyseistä entiteettiä, joita se hallitsee tai jotka ovat yhteisessä hallinnassa kyseisen entiteetin kanssa. Tämän määritelmän tarkoituksessa "hallinta" tarkoittaa (i) valtaa, suoraa tai välillistä, valita kyseisen entiteetin suunta tai johto tai (ii) vähintään viidenkymmenen prosentin (50 %) omistusta merkittäväksi lasketuista osakkeista tai (iii) kyseisen entiteetin omistusta.\n"Sinä" tarkoittaa yksilöä tai oikeussubjektia, joka nauttii tällä lisenssillä myönnetyistä käyttöoikeuksista.\n"Lähteen" muoto tarkoittaa ensisijaista muotoa muutoksille, mukaan lukien mm. ohjelmiston lähdekoodi, dokumentaation lähde ja konfigurointitiedostot.\n"Objektin" muoto tarkoittaa mitä tahansa muotoa, joka on tulos lähdemuodon mekaanisesta muuntamisesta tai kääntämisestä, mukaan lukien mm. koottu objektikoodi, tuotettu dokumentaatio ja muunnokset muiksi mediatyypeiksi.\n"Työ" tarkoittaa alullepanijan työtä, viittasi se sitten lähde- tai objektimuotoon, joka tarjotaan lisenssin puitteissa kuten, joka ilmoitetaan työhön sisältyvässä tai liitetyssä tekijänoikeusilmoituksessa (alla olevassa liitteessä on siitä esimerkki).\n"Johdannaisteokset" tarkoittavat mitä tahansa työtä niin lähde- tai objektimuodossa, joka perustuu työhön (tai on johdettu siitä) ja jonka toimittajan oikaisut, huomautukset, selvennykset ja muut muutokset edustavat kokonaisuudessaan alullepanijan alkuperäistä työtä. Tämän lisenssin tarkoituksissa, johdannaisteokset eivät kata töitä, jotka voidaan erottaa työstä tai sen johdannaisteoksista tai jotka on vain linkitetty (tai yhdistetty nimellä) niiden liittymiin.\n"Avustus" tarkoittaa kaikenlaista alullepanotyötä, mukaan lukien työn alkuperäistä versiota ja mitä tahansa kyseisen työn tai sen johdannaisteosten muutosta tai lisäystä, joka toimitetaan tarkoituksella lisensoijalle sisällytettäväksi työhön tekijänoikeuden omistajan tai yksilön tai sellaisen oikeussubjektin toimesta, jolla on valtuudet lähettää tekijänoikeuden omistajan puolesta. Tämän määritelmän tarkoituksissa "lähetetty" tarkoittaa kaikenlaista sähköistä, suullista tai kirjallista kommunikaatiota, joka on lähetetty lisensoijalle tai sen edustajille, mukaan lukien mm. kommunikaatio sähköpostilistoilla, lähdekoodin hallintajärjestelmissä tai ongelmanseurantajärjestelmissä, joita lisensoija hallinnoi tai joita hallinnoidaan hänen puolestaan tarkoituksella keskustella ja parannella työtä, mutta poislukien kommunikaatiot, jotka tekijänoikeuden omistaja on varustanut selkeästi kirjallisella merkinnällä "Ei avustus".\n"Avustaja" tarkoittaa lisensoijaa tai ketä tahansa yksilöä tai oikeussubjektia, jonka puolesta lisensoija on saanut avustuksen ja sisällyttänyt sen työhön.\n2. Tekijänoikeuslisenssin myöntäminen.\nTämän lisenssin ehtojen puitteissa kukin avustaja myöntää sinulle täten jatkuvan, maailmanlaajuisen, ei-eksklusiivisen, veloituksettoman, palkkiottoman ja peruuttamattoman tekijänoikeuslisenssin kopioida, valmistaa johdannaisteoksia, näyttää julkisesti, esittää julkisesti, lisensoida ja jaella työtä ja tällaisia johdannaisteoksia lähde- ja objektimuodossa.\n3. Patenttilisenssin myöntäminen.\nTämän lisenssin ehtojen puitteissa kukin avustaja myöntää sinulle täten jatkuvan, maailmanlaajuisen, ei-eksklusiivisen, veloituksettoman, palkkiottoman ja peruuttamattoman (paitsi kuten tässä kappaleessa mainitaan) patenttilisenssin tehdä, teettää, käyttää, tarjota myytäväksi, myydä, viedä ja muutoin siirtää työ, missä tällainen lisenssi soveltuu vain niihin tällaisen avustajan lisensoitavissa oleviin patenttivaatimuksiin, joita hänen avustuksensa välttämättä rikkoo yksistään tai yhdessä sen työn kanssa, jolle tällainen avustus on lähetetty. Jos aloitat patenttioikeudenkäynnin mitään entiteettiä vastaan (mukaan lukien vastasaaminen tai vastakanne oikeudenkäynnissä) väittäen, että työhön sisällytetty työ tai avustus muodostaa suoran tai välillisen patenttirikkomuksen, kaikki sinulle tälle työlle tämän lisenssin puitteissa myönnetyt patenttilisenssit irtisanotaan päivänä, jolloin oikeudenkäynti pannaan vireille.\nVoit kopioida työtä ja sen johdanniasteoksia ja jaella niiden kopioita millä tahansa tallennusvälineellä muunnoksin tai ilman ja lähde- tai objektimuodossa edellyttäen, että täytät seuraavat ehdot:\nsinun on annettava työn tai johdannaisteoksen muille vastaanottajille kopio tästä lisenssistä ja\nsinun on huolehdittava siitä, että kaikissa muokatuissa tiedostoissa on selkeä ilmoitus, jonka mukaan sinä olet muunnellut tiedostoja, ja\nsinun on säilytettävä kaikkien jakelemiesi johdannaisteosten lähdemuodossa kaikki tekijänoikeus-, patentti-, tavaramerkki- ja ansioilmoitukset työn lähdemuodosta mukaan lukien ilmoitukset, jotka eivät liity johdanniaisteosten mihinkään osaan, ja\njos työssä on "NOTICE"-tekstitiedosto osana jakelua, silloin jakelemiesi johdannaisteosten on sisällettävä lukukelpoinen kopio tällaisen NOTICE-tiedoston sisältämistä ansioilmoituksista poislukien ilmoitukset, jotka eivät liity johdannaisteosten mihinkään osaan, vähintään yhdessä seuraavista paikoista: osana johdannaisteoksia jaelllussa NOTICE-tekstitiedostossa, lähdemuodossa tai dokumentaatiossa, jos ne toimitetaan johdannaisteosten mukana, tai johdannaisteosten tuottamassa näytössä kohdissa, joissa kolmannen osapuolen ilmoitukset tavallisesti esiintyvät. NOTICE-tiedoston sisältö on tarkoitettu vain viitteelliseksi eikä muuta lisenssiä. Voit lisätä omat ansioilmoituksesi johdannaisteoksiin, joilla avustat, työn NOTICE-tekstin oheen tai liitteenä edellyttäen, että tällaisten ansioilmoitusten ei voida katsoa muuttavan lisenssiä.\nVoit lisätä oman tekijänoikeusilmoituksesi muutoksiisi ja antaa uusia tai erilaisia lisenssiehtoja muutostesi käytölle, kopioinnille ja jakelulle tai tällaisille johdannaisteoksille kokonaisuudessaan edellyttäen, että se, miten käytät, kopioit ja jakelet työtä, noudattaa muutoin tämän lisenssin ehtoja.\n5. Avustusten lähettäminen.\nEllet nimenomaisesti muutoin ilmoita, kaikki avustukset, jotka olet tarkoituksella lähettänyt lisensoijalle sisällytettäväksi työhön, ovat tämän lisenssin ehtojen alaisia ilman mitään lisäehtoja. Yllä mainitusta riippumatta mikään tässä tekstissä ei ohita tai muuta minkään erillisen lisenssisopimuksen ehtoja, jonka olet saattanut solmia lisensoijan kanssa tällaisten avustusten suhteen.\nTämä lisenssi ei myönnä lupaa käyttää lisensoijan kauppanimiä, tavaramerkkejä, palvejumerkkeä tai tuotenimiä paitsi kuten vaaditaan kohtuulliseen ja tavanmukaiseen käyttöön kuvailtaessa työn alkuperää ja kopioitaessa NOTICE-tiedoston sisältöä.\n7. Takuun kieltäminen.\nPaitsi jos soveltuva laki toisin määrää tai kirjallisesti on muutoin sovittu, lisensoija toimittaa työn (ja kukin avustaja toimittaa avustuksensa) "SELLAISENAAN" ILMAN MINKÄÄNLAISIA TAKUITA TAI EHTOJA, niin suorasanaisia kuin vihjattuja, mukaan lukien rajoituksetta mahdolliset OMISTUSTA, RIKKOMATTOMUUTTA, MYYTÄVYYTTÄ tai SOVELTUVUUTTA TIETTYYN TARKOITUKSEEN koskevat takuut ja ehdot. Työn käytön ja uudelleenjakelun sopivuuden määrittäminen on yksinomaan sinun vastuullasi, ja hyväksyt kaikki riskit, jotka liittyvät siihen, että harjoitat tämän lisenssin mukaisia lupia.\n8. Korvausvelvollisuuden rajoittaminen.\nAvustaja ei ole missään tapauksessa eikä minkään lakiteorian, niin oikeuden loukkauksen (mukaan lukien laiminlyönnin), sopimuksen tai muun, paitsi jos soveltuva laki niin määrää (kuten tahalliset ja törkeän varomattomat teot) tai siitä on kirjallisesti sovittu, puitteissa korvausvelvollinen sinulle vahingoista, mukaan lukien kaikenlaiset suorat, välilliset, erityiset, satunnaiset ja seuraamukselliset vahingot, jotka johtuvat tästä lisenssistä tai työn käytöstä tai käytön estymisestä (mukaan lukien mm. goodwill-arvon menetys, työn keskeytyminen, tietokonevirhe tai -vika ja kaikki muut kaupalliset vahingot ja menetykset), silloinkaan, kun avustajalle on ilmoitettu tällaisten vahinkojen mahdollisuudesta.\n9. Takuun tai lisäkorvausvelvollisuuden hyväksyminen.\nKun uudelleenjakelet työtä tai sen johdannaisteoksia, voit päättää tarjoutua tämän lisenssin mukaisesti hyväksymään tuki-, takuu-, hyvitys- tai muun korvausvelvollisuusvelvoitteen ja/tai -oikeuden ja veloittaa siitä. Saat kuitenkin tällaisia velvoitteita hyväksyessäsi toimia yksinomaan omasta puolestasi ja omalla vastuullasi, ei kenenkään muun avustajan puolesta, ja vain jos suostut vapauttamaan kaikki avustajat korvausvelvollisuudesta, puolustamaan heitä ja estämään heille koituvat vahingot liittyen tällaisen avustajan saamaan korvausvelvollisuuteen tai vaateeseen sen johtuessa siitä, että hyväksyit tällaisen takuun tai lisäkorvausvelvollisuuden.\nEvernoten sovellus Evernote for Windows sisältää Chromiumin komponentteja. Koska Chromiumiin kuuluu LGPL:n alaisia koodilisenssejä, Evernote tarjoaa mahdollisuuden tämän koodin lataamiseen täällä: Chromiumissa käytetty LGPL-koodi\nTinyMCE käytössä Evernoten verkkosovelluksessa\nGNU LESSER GENERAL PUBLIC LICENSE -LISENSSI\nVersio 3, 29. kesäkuuta 2007\nJokaisella on lupa kopioida ja jaella sanatarkkoja kopioita tästä lisenssiasiakirjasta, mutta sitä ei saa muuttaa.\nGNU Lesser General Public License -lisenssin tämä versio sisältää GNU General Public License -lisenssin 3. version ehdot, ja niitä on täydennetty alla luetelluilla lisäkäyttöoikeuksilla.\nTässä yhteydessä "tämä lisenssi" viittaa GNU Lesser General Public License -lisenssin 3. versioon, ja "GNU GPL" viittaa GNU General Public License -lisenssin 3. versioon.\n"Kirjasto" viittaa tämän lisenssin kattamaan työhön, joka ei ole alla määritetty sovellus tai yhdistelmätyö.\n"Sovellus" on mikä tahansa työ, joka hyödyntää kirjaston tarjoamaan liittymää mutta joka ei muutoin perustu kirjastoon. Kirjaston määrittämän luokan alaluokan määrittämistä pidetään tapana käyttää kirjaston tarjoamaa liittymää.\n"Yhdistelmätyö" on työ, joka on tuotettu yhdistämällä tai linkittämällä sovellus kirjastoon. Sitä kirjastoversiota, jonka kanssa yhdistelmätyö on laadittu, kutsutaan myös "linkitetyksi versioksi".\nYhdistelmätyön "minimaalinen vastaava lähde" tarkoittaa yhdistelmätyön vastaavaa lähdettä poislukien kaikki yhdistelmätyön osioiden lähdekoodit, jotka erikseen huomioituina perustuvat sovellukseen eivätkä linkitettyyn versioon.\nYhdistelmätyön "vastaava sovelluskoodi" tarkoittaa sovelluksen objektikoodia ja/tai lähdekoodia, mukaan lukien kaikki tiedot ja apuohjelmat, joita tarvitaan yhdistelmätyön tuottamiseen sovelluksesta mutta poislukien yhdistelmätyön järjestelmäkirjastot.\n1. GNU BPL:N OSION 3 POIKKEUS.\nVoit välittää tämän lisenssin osioiden 3 ja 4 kattaman työn olematta GNU GPL:n 3. osion sitoma.\n2. MUUTETTUJEN VERSIOIDEN VÄLITTÄMINEN.\nJos muutat kirjaston kopiota ja muunnoksissasi resurssi viittaa sovelluksen tarjoamaan toimintoon tai tietoihin, jotka käyttävät resurssia (muu kuin hyväksytty argumentti, kun resurssia kutsutaan), voit välittää muutetun version kopion\na) tämän lisenssin puitteissa edellyttäen, että pyrit hyvässä uskossa takaamaan, että jos sovellus ei tarjoa toimintoa tai tietoja, resurssi toimii edelleen ja suorittaa kaikki sen tarkoituksen jäljelle jäävät merkitykselliset osat, tai\nb) GNU GPL:n puitteissa ilman, että mitkään tämän lisenssin lisäkäyttöoikeudet soveltuvat kyseiseen kopioon.\n3. OBJEKTIKOODI SISÄLTÄÄ MATERIAALIA KIRJASTON OTSIKKOTIEDOSTOISTA.\nSovelluksen objektikoodimuoto saattaa sisältää materiaalia otsikkotiedostosta, joka on osa kirjastoa. Voit välittää tällaista objektikoodia haluamiesi ehtojen puitteissa edellyttäeen, että jos sisällytetty materiaali ei rajoitu numeerisiin parametreihin, datarakenteen asetteluihin ja käyttömenetelmiin tai pieniin makroihin, sisäisiin toimintoihin ja malleihin (enintään kymmenen rivin pituinen), suoritat molemmat seuraavista:\na) Anna objektikoodin kussakin kopiossa näkyvä ilmoitus, että kirjastoa käytetään siinä ja että kirjasto ja sen käyttö ovat tämän lisenssin alaisia.\nb) Liitä objektikoodiin GLU GPL:n ja tämän lisenssiasiakirjan kopio.\nVoit välittää yhdistelmätyön haluamiesi ehtojen mukaisesti, kun ne eivät kokonaisuudessaan rajoita yhdistelmätyön sisältämän kirjaston osien muuntelua ja takaisinmallinnusta tällaisten muunnosten vianmäärityksessä, jos teet myös kaikki seuraavat:\na) Anna yhdistelmätyön kussakin kopiossa näkyvä ilmoitus, että kirjastoa käytetään siinä ja että kirjasto ja sen käyttö ovat tämän lisenssin alaisia.\nb) Liitä yhdistelmätyöhön GLU GPL:n ja tämän lisenssiasiakirjan kopio.\nc) Jos yhdistelmätyö esittää tekijänoikeusilmoituksia suorituksen aikana, sisällytä näihin ilmoituksiin kirjaston tekijänoikeusilmoitus ja viite, joka ohjaa käyttäjän GNU GPL:n ja tämän lisenssiasiakirjan tekstiin.\n0) Välitä minimaalinen vastaava lähde tämän lisenssin puitteissa ja vastaava sovelluskoodi käyttäjälle sopivassa muodossa, joka sallii hänen yhdistää tai uudelleenlinkittää sovelluksen linkitetyn version muutettuun versioon voidakseen tuottaan muutetun yhdistelmätyön GNU GPL:n vastaavan koodin välittämisen osion 6 mukaisella tavalla.\n1) Käytä sopivaa jaettua kirjastomekanismia linkittääksesi kirjastoon. Sopiva mekanismi on mekanismi, joka (a) käyttää suoritettaessa kirjastosta kopiota, joka jo on käyttäjän tietokoneella ja (b) toimii asianmukaisesti kirjaston muutetulla versiolla, joka on liittymältään yhteensopiva linkitetyn version kanssa.\ne) Tarjoa asennustiedot, mutta vain jos GNU GPL:n 6. osio muutoin edellyttäisi sinua antamaan tällaiset tiedot ja vain siinä määrin kuin tällaiset tiedot ovat välttämättömiä sellaisen yhdistelmätyön muutetun version asennukselle ja suorittamiselle, joka on tuotettu yhdistämällä tai linkittämällä sovelluksen uudelleen linkitetyn version muutetun version kanssa. (Jos käytät vaihtoehtoa 4d0, asennustiedot on toimitettava minimaalisen vastaavan lähteen ja vastaavan sovelluskoodin mukana. Jos käytät vaihtoehtoa 4d1, sinun on annettava asennustiedot GNU GPL:n vastaavan koodin välittämisen 6. osion mukaisesti.)\n5. YHDISTETYT KIRJASTOT.\nVoit sijoittaa kirjastoresursseja, jotka ovat kirjastoon perustuva työ, rinnakkain yhteen kirjastoon yhdessä muiden kirjastoresurssien kanssa, jotka eivät ole sovelluksia ja joita tämä lisenssi ei kata, ja välittää tällaisen yhdistelmäkirjaston haluamiesi ehtojen alaisena, jos teet molemmat seuraavista:\na) Liitä yhdistelmäkirjastoon kopio samasta kirjastoon perustuvasta työstä yhdistämättä sitä muihin kirjastoresursseihin välitettynä tämän lisenssin ehtojen alaisina.\nb) Anna yhdistelmäkirjaston ohessa näkyvä ilmoitus, että osa sen työstä perustuu kirjastoon, ja selitä, mistä saman työn oheinen yhdistämätön muoto löytyy.\n6. GNU LESSER GENERAL PUBLIC LICENSE -LISENSSIN OIKAISTU VERSIO.\nFree Software Foundation voi aika ajoin julkaista oikaistuja ja/tai uusia versioita GNU Lesser General Public License -lisenssistä. Tällaiset uudet versiot ovat hengeltään samankaltaisia nykyversion kanssa mutta saattavat poiketa yksityiskohdiltaan käsitelläkseen uusia ongelmia tai huolenaiheita.\nKullakin versiolla on erillinen versionumero. Jos saamasi kirjasto ilmoittaa, että GNU Lesser General Public License -lisenssin tietty versionumero tai "mikä tahansa myöhempi versio" soveltuu siihen, voit noudattaa joko kyseisen julkaistun version tai Free Software Foundationin minkä tahansa myöhemmin julkaiseman version ehtoja. Jos saamasi kirjasto ei ilmoita GNU Lesser General Public License -lisenssin versionumeroa, voit valita minkä tahansa GNU Lesser General Public License -lisenssin version, minkä Free Software Foundation on koskaan julkaissut.\nJos saamasi kirjasto ilmoittaa, että välimies voi päättää, soveltuvatko GNU Lesser General Public License -lisenssin tulevat versiot, kyseisen välimiehen ilmoitus tietyn version hyväksymisestä on sinulle pysyvä valtuutus valita kyseinen kirjastoversio.\nCASIA käsinkirjoitetun kiinankielen tietokannat\nOsia CASIA kiinankielen offine-HWR-symbolitietokannasta käytetään kehitettäessä kiinankielistä käsinkirjoituksen tunnistuskonetta Evernoten indeksointipalvelulle.\nC.-L. Liu, F. Yin, D.-H. Wang, Q.-F. Wang, CASIA online and offline Chinese handwriting databases, Proc. 11th International Conference on Document Analysis and Recognition (ICDAR), Beijing, China, 2011, s. 37-41.


Ohjeistus Tälle sivulle on kerätty ohjeistus Hajavesijelpin käyttöön, jelpin esittely animaationa, sekä kotitalouden jätevedenkäsittelyohjeita. Lisäksi sivulla on linkkejä VillageWaters -projektin englanninkielisiin tuotoksiin: raportteihin, käytettäviin teknologioihin sekä koulutusmateriaaliin. Project Reports See Villagewaters Project Report page to download various publications, which were researched and written during the Villagewaters project Ohjeistus\nEtusivu > Ohjeistus\nTälle sivulle on kerätty ohjeistus Hajavesijelpin käyttöön, jelpin esittely animaationa, sekä kotitalouden jätevedenkäsittelyohjeita. Lisäksi sivulla on linkkejä VillageWaters -projektin englanninkielisiin tuotoksiin: raportteihin, käytettäviin teknologioihin sekä koulutusmateriaaliin.\nAnimaatio ohjaa Hajavesijelpin käyttöön\nHajavesijelpin käytöstä tehty animaatio kertoo pääpiirteittäin kuinka työkalua käytetään ja mihin tarkoitukseen se on. Animaatio on englanninkielinen ja kestää noin kolme minuuttia.\nTäältä löydät käyttäjämanuaalin, joka opastaa sinua Hajavesihelpin käytössä. Siinä kerrotaan myös mistä hajavesijelppi koostuu.\nOn tärkeää ymmärtää, että työkalu on varsin toimiva, mutta sillä on myös joitakin luontaisia rajoituksia, joten lue myös vastuuvapauslausekkeet.\nHaja-asutusalueen jätevedenpuhdistuksen lyhyt oppimäärä\nTässä koulutusmateriaalissa on kerrottu lyhesti ja selkeästi jätevesien synnystä, haitoista ja minkälaisia keinoja ja tekniikoita meillä on käytettävissä jätevesistä aiheutuvien haittojen ehkäisyyn.\nTämä sivusto sisältää VillageWaters -hankkeen tuotoksia. Jos sinulla on kysyttävää tai kommentoitavaa Hajavesijelpin tai muun materiaalin osalta, voit ottaa meihin yhteyttä, käyttämällä yhteydenottolomaketta.\nAnimaatio ohjaa Hajavesijelpin käyttöön Hajavesijelpin käytöstä tehty animaatio kertoo pääpiirteittäin kuinka työkalua käytetään ja mihin tarkoitukseen se on Animaatio on englanninkielinen ja kestää noin kolme minuuttia Tälle sivulle on kerätty ohjeistus Hajavesijelpin käyttöön, jelpin esittely animaationa, sekä kotitalouden jätevedenkäsittelyohjeita. Lisäksi sivulla on linkkejä VillageWaters -projektin englanninkielisiin tuotoksiin: raportteihin, käytettäviin teknologioihin sekä koulutusmateriaaliin.


Mukavia muistoja: heinäkuuta 2010\nKun joku taas joskus kysyy mitä harrastan, vastaus on ehdottomasti printtien suunnittelua. Se on niin vietävän hauskaa ja mukaansa tempaavaa. Kyllä, kyllä, ykkösharrastus on edelleen huilunsoitto.\nLähettänyt TK klo 18.24 Ei kommentteja:\nJatkoin organzakirjailua käsin "kulta"langalla tällä monista häistä tutulla Korinttilaiskirjeen lauseella. Samalla ratkesi kasvojen piirtämisen/piirtämättä jättämisen ongelma.\nLähettänyt TK klo 17.22 Ei kommentteja:\nHelle vaan jatkuu ja jatkuu, joten voi kutoa vain aamulla ja hetken kerrallaan. No, eipähän tule liian nopeasti valmista. En muuten ole ennen ostanut turkkilaista lankaa. Nytkin luulin ostaneeni ruotsalaista, koska vyötteen teksti oli på svenska. No, ei se mitään tietenkään haittaa.\nLähettänyt TK klo 17.12 Ei kommentteja:\nOstin tämän mielestäni sekä väreiltään että muotokieleltään todella onnistuneen pienen vadin kerran Vammalasta. Tätä kuviota haluaisin vielä muokata kankaalle.\nHyvä ystäväni täydensi kenkäkaappiani. Sain Sveitsistä tuliaisiksi kenkäprintillä somistettuja nenäliinoja!\nLähettänyt TK klo 17.08 Ei kommentteja:\nSain äidiltä kukan, joka osoittautuikin\nkauniiksi potaksi! Mutta lapseni ovat jo murrosiässä, joten laitan siihen vaikka hiusharjoja ja ryppyrasvaa.\nLähettänyt TK klo 17.06 Ei kommentteja:\nTaas mainostan salolaista firmaa, sillä eilen bongasin hauskannimisestä kahvilasta aivan upeat uudet verhot. Harmi, etten kuvannut, mutta mene itse katsomaan! Vihreiden paneliverhojen helmaan oli ommeltu kirpputorilta ostettuja ja turkoosiksi värjättyjä pitsiliinoja. Liinoja riitti vielä pöydillekin. Makeeta!\nLähettänyt TK klo 11.37 Ei kommentteja:\nKotimuseo mökkivintin portaikossa, rukki vintin varastossa.\nJa mulla sähkötön Singer kotona isoäidin perintöä.\nLähettänyt TK klo 11.35 Ei kommentteja:\nMiten helle saa minut tänä vuonna toimimaan? Omituista.\nOlin joulun alla ostanut pieniä piparimuotteja, joista syntyi taulu vaikka huussin oveen. Samalla liimailin pannunalusiksi sahaamiani omppuja ja kaloja.\nKaapista tuli vastaan kuumaliimaa ja olihan minunkin saatava leikkiä sillä. Vähän kuin koristelisi pipareita.\nTällaiselta näyttää ranneke puuvillalangasta. Mistäköhän johtuu, että kaapistani löytyy juuri vihreää lankaa useampia sävyjä?\nSain puolivuotisen projektin valmiiksi: seitsemän kassia. Tarvitsetko? Edes yhden??\nSokerina pohjalla aivan mahtava kokeilu: Kerroinkin ihastelleeni Fiskarsissa silkkiorganzalle käsin kirjottua taulua. Pian tulee hääpäivästämme kuluneeksi 19 vuotta, joten suurensin lyijykynällä voipaperille hääkuvamme ja ompelin sen vastaavalle kankaalle, koneella tosin. Työ on vielä kesken, en tiedä miten selviän kasvoista!\nLähettänyt TK klo 22.15 Ei kommentteja:\nKoska taas on luvassa helleviikko, täytyi keksiä lisää sisäpuuhaa. Onneksi olin säästänyt (eli en ollut ennen saanut aikaiseksi) ilmaisen 30 pv Photoshopia. Tarvitsin kuitenkin lataamiseen poikaani ja sitten esittelin tyttärelleni taitojani, jotain vielä muistin (yllättävän paljon itse asiassa) ja hauskaa oli. Leikkiä langoilla -teemaan palaisin sen verran, ilman kuvaa, että rannekkeen pitsi tuli puuvillaversiossa parhaiten esiin.\nLähettänyt TK klo 14.15 Ei kommentteja:\nPitkästä aikaa viileä päivä, joten voi leikkiä langoilla. Lainasin tuon nimisen kirjan, tyylikäs opus. Tässä muutamia kirjan ihanuuksia:\nJa oma sovellukseni, joskin mohairlanka hukuttaa pitsikuvion. Lainasin taas kerran solmukirjankin, näyttää aina niin helpolta...\nLähettänyt TK klo 14.25 2 kommenttia:\nIlta-aurinko synnytti pihalle värileikkejä:\nTammisaaresta löytyi hauska penkki:\nHangosta taas postikortti, rantamuotia vuodelta 1931.\nTämä huoneentauluproto löytyi repusta. En ollutkaan siirrellyt reppua vähään aikaan, siitä löytyi KAKSI HÄMÄHÄKKIÄ!\nTässä kuvia pöytäliinasta, jossa pula-ajan kierrätyskankaalle (vanhoille elintarvikesäkeille) on kirjottu ja palat yhdistetty käpypitsillä, hienommin sanottuna kyseessä on frivolité. Sitä olisi hauska testata. Netistä löytyy ohjeita, mutta mistä sukkula?\nLähettänyt TK klo 22.03 Ei kommentteja:\nTässä eräänä päivänä isäni huomasi lehdessä ilmoituksen kirjanmerkkikilpailusta ja heitti varmaan vitsinä, että sinähän voisit osallistua. Homma on enää postitusta vajaa. Oli muuten hauska toimeksianto! Ja onneksi askarteluliikkeestä löytyi heinäkuussakin pääsiäismunia, ne liittyvät asiaan ihan oleellisesti. Ehkä kerron lisää myöhemmin.\nLähettänyt TK klo 21.11 Ei kommentteja:\nAjankohtaiset kengät näin helteellä, joskaan ei ehkä huomisessa konfirmaatiossa. Nyt niskani taakse ilmestyi puoliskonikin, joka toivoisi olevansa merimies ja merimiehen heilallehan nämä sopisivat. Tiina vinkkasi tämän kuvan minulle, jostain syystä tulen hänen mieleensä kengistä. Minä taas saan aina hutiloidessani omantunnontuskia, voi kamala jos Tiina näkisi fuskuni! Unelmoinkin tehokkaasta tiimistä, jossa minä ideoin ja suunnittelen (ja bloggailen) ja Tiina tekee työt!\nLähettänyt TK klo 21.06 1 kommentti:\nLähettänyt TK klo 10.59 Ei kommentteja:


Mielipide: Ruotasen koulun lakkautukselle ei löydy järkiperusteita – Pyhäjärven Sanomat\nMielipide: Ruotasen koulun lakkautukselle ei löydy järkiperusteita\n4.10.2017 Toimitus Pyhäjärven Sanomat\nPyhäjärven sivistyslautakunta esittää Ruotasen koulun lakkauttamista ilman järkeviä perusteita. Kaupunki aikoo säästää kouluverkkoa supistamalla. Neljän jäljellä olevan alakoulun yhdistämisestä on laskettu oppilasmäärin ja taloudellisin arvioin vaihtoehtoisia malleja.\nViimeisessä vaiheessa vastakkain on ollut kaksi mallia: 1. Oppilasmääriltään pienimpien koulujen Rannankylän ja Emolahden lakkauttaminen ja yhdistäminen kahteen suurempaan eli Ruotaseen ja Ikoseen. 2. Kahden suurimman koulun Ikosen ja Ruotasen yhdistäminen eli Ruotasen lakkauttaminen, jolloin pienimmät kyläkoulut jatkaisivat.\nPäätös olisi uskottavampi, jos sivistyslautakunta olisi kuullut koulujen opettajia ja johtajia ennen päätöksen tekemistä. Päätöksen voi käsittää, jos sen lopullisena tavoitteena on opetuksen keskittäminen yhteen kouluun Pyhäsalmessa. Tämä on Ruotasen sulkemisen jälkeen väistämätöntä. Oppilasmäärien ennusteet vuodelle 2019: Emolahti 35, Rannankylä 49, Ruotanen 66, Ikonen 232.\nKouluverkkouudistus on ikävästi asettanut kylät keskenään vastakkain. Ruotasen koulun säilyttämisessä on kyse isommasta asiasta, kuin kyläkuntien elävänä säilyttämisestä – nimittäin koko Pyhäjärven elinvoimaisuuden varmistamisesta! Kun kaivoksen alueelle haetaan uutta toimintaa, ei Pyhäjärven 700 asukkaan taajaman vetovoimaisuutta kannattaisi vaarantaa. Toimiva lähikoulu ja varhaiskasvatus sekä sen ympärille sijoittuva asutus tekevät alueesta loistavan lapsiperheiden asuinpaikan.\nSivistyslautakunnan esitys ei ole taloudellisesti perusteltavissa. Vaihtoehtoisten mallien taloudelliset ja toiminnalliset vaikutukset -laskelman mukaan Rannankylän ja Emolahden koulujen säilyessä peruskorjauskulut ovat 89500 € suuremmat kuin Ruotasen säilyessä.\nRuotasen koululla on toimivat valmiit tilat, joissa ei ole sivistysjohtajan ja teknisen toimen rakennusmestarin mukaan homeongelmaa. Koululta löytyy muun muassa oma liikuntasali näyttämöineen, käsityöluokka ja puutyöluokka. Ruotasella on valmiiden koulutilojen lisäksi oma urheilukenttä, jääkiekkokaukalo ja valaistu kuntorata. Läheisen paloaltaan kunnostamisen suunnittelutyö on valmis ja kyläyhdistys hakee hankkeelle yhteistyökumppaneita ja rahoitusta. Kun peruskorjauskulut lasketaan koulun oppilasta kohden, suurin kulu on Emolahden koululla 8200€/oppilas. Samaan aikaan kaupunki on suunnitellut Emolahteen uutta liikuntahallia, jonka kustannus olisi yli miljoona euroa!\nTaloudellisten vaikutusten laskelmassa on eritelty koulukuljetuskustannukset. Ruotasen koulun lakkauttamisesta aiheutuvat koulukuljetuskustannukset olisivat kaksinkertaiset verrattuna Emolahden ja Rannankylän lakkauttamiseen. Ruotasen koulun 67 oppilaasta noin puolet (34) saapuu kouluun lähialueelta ilman kuljetusta. Sen sijaan esimerkiksi Emolahden koulun oppilaat tulevat jo tällä hetkellä kouluun laajalta alueelta suurimmaksi osaksi koulukyydillä.\nYhtenä tavoitteena koulujen lakkauttamisessa on sanottu olevan opetusryhmien kasvattaminen ja käytössä olevien tilojen maksimaalinen hyödyntäminen. Tällä perusteella molemmat esillä olleet vaihtoehdot ovat taloudellisilta vaikutuksiltaan samanlaiset, eikä päätöksiä voi perustella suuremmilla säästöillä.\nRuotanen ja Rannankylä yhdistämällä saadaan vuoden 2019 ennusteen mukaan 115 oppilaan koulu, johon Ruotasen koulun tilat ovat juuri sopivan kokoiset. Ruotasella varhaiskasvatuksen ja koulun yhteistyö toimii saumattomasti. Koululaisten aamu- ja iltapäivätoiminta toteutuu koulua vastapäätä olevissa tiloissa, joita käyttävät myös nuorisotoimi ja seurakunta. Ryhmäperhepäivähoidossa olevat esikoululaiset saatetaan aamuin ja iltapäivisin tien yli turvallisesti. Miten tämän yhteistyön käy tulevaisuudessa, jos Ruotasen koulu suljetaan? Rannankylän koululta tuodaan lapsia jo tällä hetkellä Ruotaselle aamu- ja iltapäivähoitoon.\nRuotasen ja Ikosen koulut yhdistämällä saataisiin noin 300 oppilaan koulu. Kuulemamme mukaan Ikosella on jo nyt täyttä. Miten ja millä kustannuksilla jo valmiiksi ahtaisiin tiloihin saataisiin mahtumaan Ruotasen 67 oppilasta?\nJos Rannankylä yhdistettäisiin Ruotaseen, kaikille ikäluokille saataisiin oma luokkansa ja oppilasmäärä luokissa olisi 14-19 (ennuste 2019-2020). Sen sijaan pienemmät koulut säilyttävässä vaihtoehdossa Rannankylällä ja Emolahdella jouduttaisiin jatkossakin pitäytymään yhdistelmäluokissa, jota ei voitane pitää ihanteellisena opetuksen kannalta.\nRuotasen koulun sulkeminen ilman taloudellista, oppilasmäärään tai rakennusten kuntoon perustuvaa syytä juuri ennen kaivoksen loppumista on järjettömyyden huipentuma. Se antaisi koko Pyhäjärvestä ja sen tulevaisuudesta aivan väärän viestin. Oletamme vahvasti, että Ruotasella sijaitsevalle kaivokselle löytyy uutta käyttöä muun muassa hankkeiden kautta (pumppuvoimalaitos, kasvintuotanto, datakeskus). Myös biohankkeen yksi mahdollinen sijoituspaikka on Ruotanen. Kun nämä käynnistyvät todenteolla, toivoisimme että Ruotasella olisi vastata kysyntään.\nKyläyhdistys on innokkaasti ja toiveikkaasti tehnyt työtä kylän ränsistyneen perusilmeen alla sijaitsevan helmen kehittämiseksi. Toivomme tosiaan, että myös pyhäjärviset päättäjät uskovat Pyhäjärven ja Ruotasen tulevaisuuteen. Vaihtoehtoisesti voi laittaa silmät kiinni ja kuvitella mielessään näyn tyhjästä kaivoskylästä, jossa ennen komeat talot ränsistyvät tyhjillään ja vetävät puoleensa hämärätoimintaa. Seuraavat kuntavaalit eivät ole enää niin kaukana. Meitä on täällä Ruotasella paljon – vielä.\nRuotasen kyläyhdistys ry\nRuotasen koulun Vanhempainyhdistys\nEdellinen artikkeli Rinnevaara-käräjillä vaaditaan sakkorangaistusta\nSeuraava artikkeli Mopoilija pakeni poliisia\nMielipide: Älä osta alkoholia muistisairaalle\nMielipide: Kuukauden tili meni\nMielipide: Ruotasen koulun lakkauttaminen järjetöntä\nMielipide: Kesähelle ajatuksia!


Kettu naiseksi - Voima\nAikansa kettutyttö Salme Vuorinen pyrki vapauttamaan suomalaiset kapitalismin ikeestä.\nHelsinkiläisen hienostorouvien kantapaikan, Café Ekbergin takaosassa punapaitainen rouva heilauttaa kättään. Salme Vuorinen, 92, halaa heti ensimmäisellä tapaamisella. Kun istumme pöytään, nuori tarjoilija tuo rouvalle tottuneesti kahvin ja ”sitä paksua kermaa”. Salme Vuorinen on yhteiskunnallisen muutoksen kiteytymä: punaorpo, joka on eliitin kahvilan kanta-asiakas.\nSalme Vuorisen läpi on kulkenut vuosisata Suomen historiaa. Salme Kokkosena hän menetti isänsä kansalaissodassa, toimi salaisessa kommunistisolussa, näki nälkää ja seurasi kuinka ruumiskärryt ja Espanjan tauti pyyhkäisivät ohi. Kokkosena hän pakeni entisten tovereidensa tappouhkaa. Hän avioitui ja eli nimettömän kotirouvan varakasta elämää, synnytti neljä lasta, joista yhden hautasi. Erosi.\nHänestä tuli Salme Vuorinen, kun hän meni naimisiin Harrynsa kanssa. Vuorisena Salme kääri hihansa ja opiskeli mekaanikoksi. Hän pyöritti taksiyritystä, puunasi autoja ja Harryn pyörätuolia. Katsoi kuinka oma koti paloi ja pian sen jälkeen meni myös Harry. Leski löysi miehensä päiväkirjat, joista paljastui tuntematon, vaiettu osa Suomen historiaa. Harry Verner Vuorinen vietti karmeat vuodet 1941–1944 Koveron keskitysleirillä, jonne suomalaiset vangitsivat toisen maailmansodan aikana suomalaisia kommunisteja. Salme Vuorinen toimitti Harryn päiväkirjan kustantajalle, kirja julkaistaan tänä syksynä.\nSalme Kokkosen varhaisvuosia Kouvolassa leimasi kansalaissota. Hänen isänsä oli sosiaalidemokraattien aktiivinen jäsen. Hän kaatui kansalaissodan viimeisissä taisteluissa. Miehensä punaisten puolella menettäneet naiset, ”punalesket”, järjestivät iltamia, joissa Salme Kokkonenkin esiintyi.\nNeljävuotiaana Salme Kokkonen oli vähällä menettää äitinsäkin. Sosiaalidemokraattisen puolueen punaiset naiset olivat perustaneet soppakomppanian. Naiset, myös Salme Kokkosen äiti, ruokkivat Kouvolan rautatieasemalla rintamalle siirrettäviä ja sieltä palaavia miehiä. Kansalaissodan loppuvaiheessa, huhtikuussa 1918, saksalaiset sotilaat tulivat auttamaan valkoisten joukkoja. Saksalaiset ilmestyivät myös Kokkosten perheen ovelle, he tulivat hakemaan Salmen äitiä. Sopan keittäminen merkitsi kuolemantuomiota.\n”Mutta äitini ja isäni puhuivat neljää kieltä: saksaa, suomea, ruotsia ja venäjää. Äitini alkoi puhua hakijoille saksaa. He hämmästyivät täysin. Että he tulevat hakemaan ammuttavaksi naista, joka puhuu heidän omaa äidinkieltään. Aikansa räyhättyään he ottivat ja lähtivät.”\nMuutaman päivän kuluttua Kouvolaan marssivat valkoiset. Taas ovelle kolkutettiin. ”Meitä oli neljä alle kymmenvuotiasta lasta, ja me tietysti takerruimme äidin hameeseen. Teloituskomppaniassa oli mukana perhetuttava. Ilmeisesti siitä johtuen he aikansa riehuttuaan lähtivät ja äitini sai jäädä kotiin.”\nÄiti oli hengenvaarassa pian uudestaan. Vuosina 1918–1919 Euroopassa riehui kymmeniä miljoonia hautaan vienyt espanjantauti. Suomessa tauti tappoi 25 000 ihmistä. Kun Salme Kokkosen äiti sairastui tautiin, lapset passitettiin lastenkotiin. Äiti selvisi taudista ja lapset pääsivät takaisin kotiin. Mutta yksinäisen lesken oli vaikea ruokkia neljää lasta, joten Salme sisaruksineen joutui lastenkotiin takaisin. Koska Salme pärjäsi koulussa mallikkaasti, kansakoulun opettaja, suojeluskuntalaisen johtajan vaimo, kokosi tukirenkaan kustantamaan Salmen opinnot.\n”Joka vuosi sain stipendin”, Salme Vuorinen korostaa. Kansakoulun kolmannen luokan jälkeen tukirengas hajosi ja koulunkäynti jäi. Lastenkoti ei kustantanut koulutusta.\nKansalaissodan jäljiltä vainajia oli haudattuina metsiin. Vuonna 1924 eduskunta päätti, että myös punaisten ruumiit oli siirrettävä hautausmaille, kristittyyn maahan. Lastenkodin ikkunan editse kulki synkkä kuljetus, jota lapset seurasivat.\n”Kukaan muu ei suostunut näitä siirtämään kuin sellainen Karppis-Mikko, joka tyhjensi kunnan puolesta ulkokäymälöiden alaisia. Mutta kunta antoi hänelle viinapulloja, koska Karppis-Mikkokaan ei suostunut kuljettamaan vainajia selvin päin. Vainajat kaivettiin maasta ja siirrettiin avonaisiin lantakärryihin, joilla Karppis-Mikko kuljetti ne hautausmaalle isoon kuoppaan. Hän istui pukilla ja vainajien jalat roikkuivat kärryiltä. Katuun jäi vana, olivat olleet maassa jo niin kauan.”\nKahtia jakautuneessa maassa kasvanut punaorpo kasvoi kommunistiksi, jonka maailmankatsomusta aika ei ole juuri muuttanut. ”Olen imenyt poliittisen kantani äidinmaidossa. Jo vuonna 1918 me lapset jouduimme näkemään sen kaiken. Minulla oli hyvä koti. Isäni oli mallipuuseppä, hän oli lyseon käynyt ihminen, kotini ei ollut kurjaliston koti. Mutta molemmat vanhempani olivat aktiivisia sosiaalidemokraatteja, osasin jo ennen kouluun menoa kaikki työväenlaulut. Mihin minä kuulun ja kenen puolesta minun pitää toimia, on ollut aina täysin luonnollinen asia. Se on minulla verissä.”\n”Kansaa on kahta kolmea luokkaa ja ne, joilla on rahaa tekevät mitä haluavat. Se on ihan hirveää. Minä olen kirjoittanut Kansanuutisiin näistä optiomiljonääreistäkin. Joutuuko Mikael Lilius helvetin tuleen? Meille opetetaan jo koulussa, että Raamatun mukaan rikas ei pääse taivaan valtakuntaan. Ahneella on huono loppu.”\nViereisessä pöydässä Ekbergin kahvilassa puhutaan laihduttamisesta. Juomalasit kilahtelevat pöytien marmoripintaa vasten.\nVuorinen puhuu politiikkaa. Hänen puheissaan vilisevät toisaalta vääryydet siirtomaita kohtaan ja torpparien kohtelu, toisaalta tämän päivän epäoikeudenmukaisuus. Tehdaspaikkakunnilla, joilla hän levitti henkensä uhalla vasemmistolaisia lentolehtisiä 70 vuotta sitten, irtisanotaan nyt paperityöläisiä.\n”Nämä rikkaudet, ne kerätään toisten työllä. Myös peritty raha, sillä se on peritty patruunoilta. Nyt se näkyy, esimerkiksi Kuusankosken tilanteessa. Ihmiset ovat tehneet koko ikänsä töitä sen yhtiön eteen, rakentaneet kotinsa ja yrittävät kouluttaa lapsensa. Ykskaks vaan pannaan 3 000 ihmistä kävelemään. Tämä on jotain niin epäoikeudenmukaista.”\nSalme Vuorisen mukaan tänään ihmisiä johdetaan harhaan, kun puhutaan ”yhteen hiileen puhaltamisesta” ja siitä, että vastakkainasettelun aika olisi ohi. ”Propaganda käy kuumana, aivan niin kuin sodan aikana.”\n1920-luvun lopulla aloitti toimintansa Lapuan liike, joka pyrki kommunismin hävittämiseen Suomesta. Lapuan liike määritteli kommunistiksi kenet tahansa vasemmalle kallistuvan. Pahoinpidellyksi saattoi joutua yhtä lailla kovan linjan kommunisti kuin maltillinen sosiaalidemokraatti. Lapuan liikkeen perintöä jatkoi 1930-luvulla Isänmaallinen kansanliike IKL.\nVuonna 1918 perustettu kommunistinen puolue toimi maan alla, sillä se oli kielletty. Myös julkaisutoiminta ja julkaisujen hallussapito kiellettiin. Siitä huolimatta vasta 14-vuotias Salme Kokkonen liittyi mukaan aktiiviseen toimintaan.\n”Lotat ja suojeluskunnat saivat toimia vapaasti, mutta kommunistisen puolueen aktiivit pidätettiin ja toiminta kiellettiin kokonaan. Agitaattorit kulkivat paikkakunnilla tapaamassa kommunisteja, neuvomassa ja jakamassa tietoa. Me pidimme esimerkiksi työväentaloilla ohjelmallisia tilaisuuksia. Ohjelmaan piti sisältyä tunti tanssia ennen kuin lupa tilaisuuden pitämiseen heltisi. Mutta varsinainen kommunistisen puolueen toiminta oli salaista.”\nNuoret kommunistit levittivät tietoa ja järjestivät opintopiirejä, joissa luettiin Marxia, Engelsiä ja Leniniä. Vaikka kirjallisuus oli kielletty, jostain kirjat opintopiireihin kuitenkin löytyivät. Vaikka Suomi oli 1930-luvulla kehitysmaa, nuoret maailmanparantajat tarttuivat myös kansainvälisiin asioihin. Kun maailmassa tapahtui jotain poliittisesti merkittävää, he tiputtivat asiaa ruotivia lentolehtisiä työläisten postiluukuista ja liimasivat niitä pylväisiin. Lentolehtiset olivat aikansa internet.\nVuorisen mukaan ”urotyö” oli tehtävä aamuyöllä, sillä kiinnijäämisestä seurasi vankeutta. ”Ensin keräännyttiin yhteen ja sitten jokainen toimi tahollaan.”\n”Me toimimme kuin kettutytöt nykyään. Emme kuuluneet kommunistiseen puolueeseen, olimme liian nuoria. Kun maailmassa tapahtui jotain poliittisesti tärkeätä kokoonnuimme aina jonkun kotona eri paikkakunnilla ja levitimme lentolehtisiä, etenkin tehdaspaikkakunnilla kuten Kouvolassa, Kuusankoskella, Kymin tehtaalla ja Voikkaalla.”\nValkoinen poliisi soluttautui 1930-luvulla maanalaiseen organisaatioon, mistä seurasi punaisten pidätyksiä ympäri Suomea. Poliisit tutkivat vuonna 1931 myös Salme Kokkosen kodin. Sieltä löydettiin rakkauskirjeitä, jotka olivat pidätetyn pojan, erään Salmen ihailijan, kirjoittamia. ”Kaikkihan ne pojat olivat minuun ihastuneita”, Salme Vuorinen selvittää hymyssä suin. Nuoren Salme Kokkosen karisma olisi riittänyt vaikka filmitähdeksi, ja hän selvästi tietää sen.\nIhailijan rakkauskirjeiden vuoksi kuusitoistavuotias Salme Kokkonen pidätettiin. ”Minut vietiin Viipuriin eristysselliin kuukaudeksi. Sitten alkoivat kuulustelut. Ja ne alkoivat ensin niin hienosti. Kuulustelijat taivastelivat, että kuinka te, niin kaunis sivistynyt nuori tyttö, olette joutuneet näin huonoon seuraan. Mutta älkää pelätkö, me autamme teitä.”\nVuorinen nauraa makeasti.\n”Mutta meidät oli jo koulittu opintokerhossa. Tiesimme mitä tapahtuu. Että voidaan panna pää vesiämpäriin ja hukuttaa siihen. Ja sitten lähetetään omaisille vaan tieto, että on saanut sydänkohtauksen. Me olimme päättäneet, että ketään ei polteta. Pinta täytyy pitää, vaikka tekisivät mitä.”\nKun kaunis puhe ei auttanut, alettiin Salme Kokkosta kuulustella öisin. Kuulustelijat näyttivät valokuva-albumeita, ja yrittivät saada hänet kavaltamaan toverinsa.\n”Loppujen lopuksi minusta ei saatu mitään irti, minä olin kirjani oppinut.”\nAika kävi pitkäksi, eikä yhteyttä toisiin pidätettyihin ollut. Laajan pidätysaallon vuoksi sellit olivat täynnä. Kokkonen alkoi pohtia, olivatko toiset pidätetyt huolissaan siitä, että hän nuorimpana puhuisi.\n”Ja niin päätin käyttää kaunista naamaani, olin melko nätti tyttö silloin. Katsoin vahtia kauniisti silmiin. Että kun minä olen ihan syyttä suotta täällä, rakkauskirjeiden takia. Kun minulla käy aika niin pitkäksi, enkö minä saisi ruveta siivoamaan, niin teidän ei tarvitsisi. Se laiska mies sortui siihen. Silloin alkoi posti käydä sellien välillä. Vakuutin muille, että en ketään kavalla. Sitten minulle laitettiin sellitoveri. Se oli viimeinen yritys saada minusta jotain irti. Mutta minähän tiesin, mitä varten se toveri sinne selliin oli määrätty.”\nSalme Kokkonen vietiin hovioikeuteen, jossa hänet nuoruuden ja syytteen toteennäyttämättömyyden vuoksi vapautettiin. Muut pidätetyt saivat noin 3–5 vuoden mittaisia vankeustuomioita.\nSalme Kokkonen tunsi jo lapsena Harry Verner Vuorisen, jonka isä oli myös kaatunut kansalaissodassa. Harry oli tiedonjanoinen nuori mies, kova opiskelemaan. Harry oli pidätetty ensimmäisen kerran jo armeijassa, kielletyn kirjallisuuden hallussapidosta. Silloin hän sai puolentoista vuoden tuomion. Kun Salme pidätettiin, Harry oli Moskovassa puoluekoulussa, jonne hän oli lähtenyt heti vankilasta vapauduttuaan.\nSalme pääsi vapaaksi ja Harry palasi Moskovasta. Kaikki jatkui kuten ennenkin.\n”Me jatkoimme -maailmanparantamista. Olimme taas yhtenä aamuna levittämässä lentolehtisiä, ja oli sovittu, että keräännymme kahville Harryn kotiin, kun työ on tehty.”\nPihassa odotti auto, jossa oli kaksi Viipurin etsivän keskuspoliisin miestä.\n”Poliisit kysyivät Harryn nimeä, ja kun hän kertoi sen, poliisit hakkasivat hänet maahan ja heittivät autoon. Minä menin sisälle, ja sieltä, verhon takaa, tuli pistoolin kanssa mies minua kohti.”\nOnneksi Salme osasi näytellä hyvin.\n”Minä kysyin, mitä täällä tapahtuu, minä olen tullut tänne kylään. He kysyivät onko matkalaukkua, minä sanoin että on. Sitä ei katsottu.”\n”Me emme pelänneet mitään. Minä sanoin Harryn äidille, että nämä etsivän poliisin herrat menevät hotelliin eivätkä yövy putkassa. Minä menen katsomaan, kuinka pahaksi ne ovat hakanneet Harryn. Äitinsä sanoi, että älä mene, pidättävät vielä sinutkin. Minä sanoin että ei, niillä on pidätysmääräys vain yhdelle Ja minä lähdin.\nKäytin taas kaunista naamaani hyväkseni. Katsoin rukoilevasti poliisia, joka oli paikkakuntalainen, että auttakaa minua, kun minä tulin kylään tänne pidätetyn kotiin, ja kun minä aioin lähteä pois hän piilotti minun käsilaukkuni, ja siellä on minun matkalippuni ja rahani ja kaikki, ja sitä ei löydy mistään. Antakaa minun tavata hänet, että saan kysyä missä laukku on. Tämähän lankesi kuusitoistavuotiaan kauniisiin silmiin ja toi Harry Vernerin siihen. Se oli tarkoituskin, että minä näen, onko hän jaloillaan enää. Silloin pahoinpideltiin usein niin pahoin, että oli henki lähdössä, se oli lapualaisaikaa.”\nKun Salme kysyi Harrylta käsilaukusta, Harry oli heti tilanteen tasalla. Harry ehti vastata käsilaukun olevan kaapin päällä, kun hänet jo vietiin pois.\n”Minä menin iloissani hänen kotiinsa kertomaan, että naama on mustana, mutta kyllä se jaloillaan on ja pystyy puhumaan.”\nPoliiseilla oli Harry Verner Vuorisesta pidätysmääräys. Viipurissa Harrya auttanut ihminen oli pidätetty, ja hän oli ilmiantanut Harryn. Tuolloin Harryn läheiset eivät tätä tienneet. Salme Kokkosen toverit alkoivat epäillä Salmen polttaneen Harryn.\n”He ihmettelivät, kuinka olin ainoa, joka sai Viipurissa vapauttavan tuomion. Kuinka minun matkalaukkuani ei tarkastettu? Kuinka pääsin tapaamaan pidätettyä, kun ei edes hänen äitinsä päässyt? Toisin sanoen, olen tehnyt kaupat Viipurissa, minä olen provokaattori. Minut pitää nyt likvidoida, muuten poltan heidät kaikki.”\nSalmen toverit pitivät salaisen kokouksen eräiden poikien kotona. Poikien äiti aavisti jotain outoa olevan suunnitteilla ja jätti oven raolleen.\n”Hän kuuli, mitä he päättivät, että kuka sen tekee ja millä polulla. Hän meni sinne sanomaan, että se tyttö on viaton, ja jos hiuskarvakaan katkeaa sen tytön päästä, niin poltan teidät kaikki, minä tiedän teidän hommista enemmän kuin se tyttö tietääkään!”\nHuolestunut rouva ei luottanut nuorten tottelevan häntä, joten hän meni Salmen äidin luokse kertomaan tilanteesta. Yhdessä äidit päättivät lähettää Salmen Tampereelle tuttuun punaorpoperheeseen. Harry Verner sai neljän ja puolen vuoden tuomion pakkotyölaitoksessa. Salme ei tuona aikana kuullut Harrysta mitään.\n”Sen jälkeen katkesi minun poliittinen urani. Mutta en milloinkaan luopunut vakaumuksestani.”\n”Menin naimisiin kaksi vuotta myöhemmin Tampellan kemian insinöörin kanssa, ja hän tiesi minun tekemiseni. Hän tiesi, että kun mennään äänestämään, niin hän vetää viivansa äärioikealle, minä äärivasemmalle. Mutta politiikasta ei koskaan riidelty.”\nVaikka politiikasta ei riidelty, avioliitto oli miehen sairaalloisen mustasukkaisuuden vuoksi onneton. Kun Salmella oli vuonna 1937 jo yksi lapsi, ilmestyi Harry Verner Tampereelle.\nHarry ihmetteli, miksi Salme ei ollut vastannut kirjeisiin, joita hän oli viiden vuoden ajan äitinsä kautta Salmelle lähettänyt. Salme ei ollut saanut niistä ainuttakaan, sillä Harryn äiti uskoi nuorten toverien lailla, että Salme oli kavaltanut Harryn. Salmelle oli helpotus, että Harry sai vihdoin tietää, miksi he olivat joutuneet erilleen, ja että Salme oli syytön Harryn tuomioon.\n”Harry pyysi, että ottaisin avioeron, mutta minä kieltäydyin. Minulla oli lapsi. Ajattelin vakaasti, että lapsen kotia ei saa rikkoa. Hän kysyi, eikö hän saa käydä tapaamassa, mihin vastasin ei. Sitten Harry sanoi, että yhden asian sinä voit ainakin luvata. Mikä se on, minä kysyin. Nuoret ovat romanttisia. Harry sanoi, että tehdään lupaus. Jos toinen on kuolemaisillaan, niin toinen tulee. Sanoin, että sen minä voin ainakin luvata.”\nTämän kohdan tarinastaan Vuorinen kertoo tottuneesti, aivan kuin jännittävistä käänteistä olisi tullut hänelle seikkailu, jonka vetovoiman hän tietää jo ennalta.\nYhdeksääntoista vuoteen Salme ei kuullut Harrysta. Sinä aikana käytiin toinen maailmansota, jolloin Harry joutui neljäksi vuodeksi Koveron keskitysleirille. Sinne suomalaiset keräsivät suomalaisia kommunisteja.\n”Koveron vuodet kuuluivat aikaan, jolloin meillä ei ollut minkäänlaista yhteyttä toistemme kanssa.”\n”Vuonna 1956 jouduin lunastamaan Harrylle antamani lupauksen. Mieheni oli töissä Wärtsilän pääkonttorissa, olimme muuttaneet Helsinkiin, lapsia oli jo neljä. Puhelin soi toukokuussa Töölön asunnossamme. Minulta kysyttiin, tunnenko Harry Verner Vuorisen, tämänniminen henkilö on tuotu Kulttuuritalolta Marian sairaalaan.”\nHarry oli toistanut sairaalassa jatkuvasti Salmen nimeä. Hoitajat ajattelivat, että hän haluaa tavata. ”Voisitteko tulla, ja tulkaa heti”, Salmea kehotettiin puhelimessa.\nSalme ja Harry kohtasivat uudelleen Marian sairaalassa, teho-osaston sängyn ääressä. Harry Verner oli kuolemaisillaan. Hän oli ollut mukana Kulttuuritalon rakennustalkoissa, ja loukkaantunut pahoin. ”Kun olin siinä hänen sänkynsä vieressä, hän avasi silmänsä ja sanoi että sinä tulit.”\nHarry vaipui koomaan moneksi kuukaudeksi. ”Hänellä oli vaimo. Minä en tuntenut vaimoa, enkä ollut koskaan tavannut. Mutta tunsin Marian sairaalaan johtajan, joka sai järjestettyä minulle oman tapaamisajan sairaalassa. Sain puuttua hoitoon. Mieheni ei tiennyt siitä mitään. Hän hoiti virkaansa, minä olin päivät kotona. Kävin sairaalassa joka päivä.”\nKun Harry siirrettiin Marian sairaalasta Koskelan sairaalaan, häntä hoitanut ylilääkäri antoi neuvon Koskelan henkilökunnalle. ”Ottakaa vastaan kaikki apu mitä saatte tältä rouvalta. Se on ainoa tie tähän potilaaseen.”\nHarry Vernerillä oli tukos keuhkoissa, sydämessä ja aivoissa. Vasta kuukausien jälkeen Harry alkoi ymmärtää ympäristöään. ”Näin tulin sitten Harryn elämään. Aloin hoitaa täysin liikuntakyvytöntä ja puhekyvytöntä aivopotilasta.”\nNeljä vuotta Harry ja Salme selvittelivät kummankin elämän sotkeutuneita vyyhtejä. Harry oli tahollaan nainut naisen, joka oli kirjoittanut hänelle vankilaan. Harry erosi vuonna 1956, Salme neljä vuotta myöhemmin. Silloin hän muutti pysyvästi pyörätuolipotilaaksi jääneen Harry Vernerin luokse. Harrylla oli oma taksi, jonka oli vaarassa mennä työkyvyttömyyden vuoksi. Salme päätti pelastaa tilanteen. Helsingin Lauttasaaressa toimi Konela-niminen yritys, joka toi maahan, huolsi ja korjasi neuvostoliittolaisia autoja.\n”Menin Konelan johtajan puheille ja kysyin, voinko minä päästä sinne ilmaiseksi moottorioppiin. Johtaja katsoi minua ja sanoi, että kuulkaas rouva, olettekste ajatellut, että siellä likaantuu kädet. Sanoin, että antaa likaantua vaan.”\nSalme opiskeli Konelassa mekaanikoksi oppisopimuskoulutuksella kolme kuukautta ja työskenteli siellä seitsemän vuotta. Hän suoritti ajokortin ja taksiluvan. Salme oli Helsingin neljäs naispuolinen taksiyrittäjä. ”Minä hoidin kaiken, mutta en ajanut. Hoidin autonhuollon, pesut ja verot.”\n”Kun menin Konelaan, palasin poliittisen elämään. Liityin Suomen Rauhanpuolustajiin ja Suomen Kommunistiseen puolueeseen. Siitä asti olen sitten hyörinyt niiden asioiden parissa.”\nSalme toimi SKP:n Helsingin Ruoholahden osaston rahastonhoitajana ja rauhanvastaavana sekä Konelan ammattiosaston sihteerinä.\nVammautuneen ja kookkaan miehen hoitaminen oli raskasta, mutta pariskunta sopi hyvin yhteen. ”Milloinkaan emme olleet mistään asioista eri mieltä, ei poliittisista eikä muistakaan.”\nSalme Vuorinen tiesi miehensä olleen keskitysleirillä, mutta tämä ei heidän avioliittonsa aikana siitä juuri puhunut. Harryn puhe oli vammautumisesta johtuen huonoa.\nHarryn ja Salmen yhteinen elämä kesti 39 vuotta. Vuonna 1995 kerrostalo, jossa pariskunta asui, sytytettiin palamaan. Palo oli tahallaan sytytetty, mutta syyllistä ei koskaan saatu kiinni. Harry selvisi palosta, mutta kuoli myöhemmin sairaalassa.\nVuonna 2002, Harryn jo kuoltua, Vuoristen kellariin murtauduttiin. Varkaat hylkäsivät käytävälle pienen laukun, josta Salme löysi järkyttävää luettavaa: miehensä muistiinpanot Koveron keskitysleiriltä.\nVaikka kansalaissodan aikaisista raakuuksista on vähitellen alettu puhua, toisen maailmansodan aikaiset julmuudet ovat yhä tabu. Miehitetyssä Itä-Karjalassa oli useita erilaisia keskitysleirejä, sotavankileirejä venäläisille sekä ”siirtoleirejä” epäluotettavina pidetyille karjalalaisille. Harva on kuullut Koveron keskitysleiristä, jossa säilytettiin suomalaisia poliittisia vankeja ja muita epäilyttävinä pidettyjä suomalaisia.\n”Kovero oli ainoa leiri, jolle sijoitettiin Suomen omia kansalaisia”, kertoo apulaisoikeusasiamies, oikeustieteen tohtori Jukka Lindstedt.\n”Virallisesti kyseessä ei ollut keskitysleiri. Sitä sanaa ovat käyttäneet lähinnä nämä Koverossa olleet. Sodan aikana poliittisista syistä epäluotettavia, turvasäilössä olevia henkilöitä koottiin työkomppaniaan. Heitä oli suljettu vankilaan jo aiemmin ennaltaehkäisevistä syistä. Se oli kokeilu, näitä miehiä yritettiin saada mukaan rintamalle. He eivät halunneet Neuvostoliittoa vastaan taistella, koska sympatiat olivat sillä puolella”, Lindstedt jatkaa.\nHarry Verner Vuorinen kirjoittaa päiväkirjassaan, että monet rintamalle lähetetyt miehet loikkasivat Neuvostoliiton puolelle.\n”Kun kokeilu ei onnistunut, miehet jäivät leirimuotoiseen tilaan”, Lindstedt kertoo.\nHarry Verner Vuorinen kertoo päiväkirjassaan, miten 280 miestä koottiin Riihimäelle. Harry kuului niiden 25 poliittisen vangin joukkoon, joka joutui useiden välietappien jälkeen Koveroon. Näitä miehiä valvottiin koko ajan. Loput miehistä lähetettiin rintamalle epäluotettavasta aineksesta kootuun Pärmin pataljoonana. Osa loikkasi Neuvostoliiton puolelle, osa kaatui. Jäljelle jääneet siirrettiin Koveroon työvelvollisiksi, joita ei valvottu yhtä tarkasti kuin 25 poliittisen vangin ryhmää. Kirjan loppupuolella Harry Verner puhuu 180 miehestä, välillä enää 150 miehestä. Monet kuolivat sairauksiin.\nMiehet söivät nälkäänsä sammakoita, käärmeitä ja horsmaa. Upseerit kohtelivat leiriläisiä käsittämättömän julmasti. Harry Vernerin päiväkirja antaa sen kuvan, ettei kyse ollut vain kurituksesta, vaan systemaattisesta yrityksestä tappaa ihmisiä nälkään.\nLeirien kohtalosta oli tarkoitus päättää yhdessä Saksan kanssa sodan päätyttyä. Salme Vuorinen uskoo, että Suomi oli valmistautunut vankien hävittämiseen vielä nälkääkin rankemmin keinoin.\n”Kun minun ensimmäinen mieheni oli komennuksella Saksassa, hän näki siellä kaasusäiliöitä, joissa luki sivussa Finnland.”\n”Istuin kaksi päivää Kansallisarkistossa, enkä löytänyt minkäänlaista merkintää Koverosta. Sitten pyysin Sota-arkistosta kaikki mahdolliset kuvat ja tiedot Koveron keskitysleiristä. He etsivät kaksi päivää ja ilmoittivat minulle, että mitään ei löytynyt. Kun suomalaiset joutuivat lähtemään Karjalasta, leiri hävitettiin täysin, jopa leirin tukipuutkin poltettiin. Samoin arkistot hävitettiin.”\n”Eräs toimittaja meni Aunuksen museoon, jossa oli paperiroskien joukossa muutama kuva Koveron leiriltä. Leirillä olleet tunnistivat leirin heti. Sota-arkiston virkailijat eivät tunnistaneet, he luulivat, että se on joku saksalainen leiri. Kuka kuvat on ottanut, sitä ei tiedetä.”\nSodan jälkeen Koverossa kärsineitä miehiä tarvittiin maan jälleenrakentamiseen. ”Leirin olemassaolo salattiin virallisesti täysin. Silloin pidettiin tärkeänä uuden rakentamista. Ei menneitä käsitelty. Oli tärkeää solmia hyvät suhteet Neuvostoliittoon.”\nKoveron paikalle pystytettiin vuonna 1993 talkoovoimin kerätyin varoin muistopatsas. Patsaan paljastustilaisuudessa oli Karjalan tasavallan presidentti ja seitsemän leirillä ollutta miestä. Salmen mukaan patsasta ei enää ole. Se on kadonnut, eikä hän tiedä miksi.\nTurun yliopiston poliittisen historian professori Kimmo Rentola kertoo, että kommunistit puhuivat keskenään ja kirjoittivat keskitysleiristä omiin lehtiinsä. ”Se on ollut hyvin tunnettu asia skdl:n piirissä. Mutta kun suomalaisessa yhteiskunnassa tuli vahva vastakohtaisuus kommunistien ja muun Suomen välillä, leiri rajattiin normaalin suomalaisen todellisuuden ulkopuolelle. Että se on noita kommunistien juttuja.”\nYksi leirin poliittisista vangeista, Matti Janhunen, toimi sosiaaliministerinä vuodesta 1946 vuoteen 1948. Myöhemmin miehistä 11 toimi kansanedustajina. Moni heistä istui myös suurten yritysten johdossa.\nNyt 92-vuotiaana Salme Vuorisen tärkein poliittinen taistelu on varmistaa, ettei keskitysleiristä enää vaieta ja varmistaa, ettei sellaista enää toiste tapahdu. Vuorinen on nähnyt kaksi sukupolvea, jotka eivät olleet tapahtumista kiinnostuneita. Nuori sukupolvi haluaa tietää, Vuorinen uskoo. ”Taistelu paremman yhteiskunnan puolesta jatkuu.” Harryn päiväkirjojen julkaisu on teräsladyn viimeisin tehtävä, mutta ei varmasti viimeinen. Café Ekbergillä kahvit on juotu ja venäläisistä kakkupaloista on jäljellä enää murusia.\nEnnen lähtöään ylväs nainen halaa lämpimästi. ”Kiitos sinulle, kulta.”\nHarry Verner Vuorinen. Myrskyn silmässä: poliittisen vangin päiväkirjat vuosilta 1941–1944. Like 2006. Ilmestyy Helsingin kirjamessuille 26.–29.10.\nLukijaposti Voiman lukijoilla on taas asiaa!\nVärikäs juttu Juoppo & luomuleipä eivät mahdu samaan lehteen.\nKalevankankaalta Leningradin hämärään Verner Lehtimäen elämäntarinassa vilahtelee vallankumouksellisia, vakoojia ja kohtalokkaita naisia.


Halvat lennot San Salvador - Cancún alkaen 173 €\nHalvat lennot San Salvador - Cancún\nLoman tarpeessa? Matkan varaaminen ei ole koskaan liian myöhäistä. Tässä on meidän valitsemamme parhaat äkkilähdöt kohteeseen Cancún...\nTässä kuussa173 €\nTänä vuonna173 €\nLennon tiedot kohteesta San Salvador kohteeseen Cancún\nKeskimääräinen lennon kesto, lennon pituus 876 kilometriä\nTutki kohdetta Cancún\nMajoituspaikkoja kohteessa Cancún\nKuinka monta lentokenttää on kohteessa Cancún?\nKohteessa Cancún on yksi lentokenttä: Cancún.\nMikä on paras hinta meno-paluulennolle kohteesta San Salvador kohteeseen Cancún?\nSkyscannerin paras hinta lennolle kohteesta San Salvador kohteeseen Cancún on 173 €. Tämä löytyi vertailemalla eri yhtiöitä, ja on koko kuukauden edullisin hinta.\nKuinka kauan kestää lentää kohteesta San Salvador kohteeseen Cancún?\n1t 43min on keskimääräinen lentoaika kohteesta San Salvador kohteeseen Cancún.\nKuinka monta lentoyhtiötä lentää suoraan kohteesta San Salvador kohteeseen Cancún?\n2 lentoyhtiötä lentää suoraan kohteesta San Salvador kohteeseen Cancún.\nKuinka monta lentoa viikossa on kohteesta San Salvador kohteeseen Cancún?\nKohteesta San Salvador kohteeseen Cancún lentää 9 lentoa viikossa tammikuusta alkaen.\nLöydä lennot San Salvador - Cancún -reitille Skyscannerin avulla\nSkyscannerin matkahaku on näppärä, löydät avullamme halvat lennot San Salvador - Cancún -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot San Salvador - Cancún -reitille\nSeuraa San Salvador - Cancún -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla San Salvador - Cancún -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja San Salvador - Cancún matkalle\nYlläolevasta infolaatikosta saat lisää tärkeitä tietoja San Salvador - Cancún -lentoreitille:\nSan Salvador - Cancún -reitin lennon pituus ja aika\nSan Salvador - Cancún -reitin edullisin hinta viime kuussa\nSuosituin lentoyhtiö reitillä San Salvador - Cancún\nMitkä lentokentät palvelevat kohteessa Cancún\nLöydä lennot San Salvador - Cancún -reitille hintakalenterin avulla\nOletko joustava matkustuspäiviesi suhteen matkallasi kohteeseen Cancún? Voit etsiä edulliset lennot välille San Salvador - Cancún Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen Cancún löytyvät hyvinkin äkkiä. Kannattaa siis olla valmis nappaamaan äkkilähtö reitille San Salvador - Cancún. Lue vinkkimme ja nappaa äkkilähtö Skyscannerin vinkkien avulla.\nEtsi hotelli ja vuokra-auto matkallesi kohteeseen Cancún\nKun matkakohteesi on Cancún, Skyscannerin matkahakukone etsii sinulle sopivan hotellin yli 1 200 000 majoitusvaihtoehdon joukosta. Matkahakumme sisältää hotellien lisäksi myös loma-asuntoja, hostelleja ja retkeilymajoja. Sen lisäksi Skyscannerilla autonvuokraus onnistuu näppärästi. Autonvuokraushakumme löytää parhaat autonvuokraukset ja lentokenttäkuljetukset kohteesta Cancún.\nAutonvuokraus lentokentältä Cancún\nHotellit paikkakunnalla: Cancún\nLomia kohteessa Cancún